32. ΝΟΜΟΣ υπ’ αριθ. 1004 της 2/9 Ιαν. 1980 (ΦΕΚ Α΄ 2) Περί τροποποιήσεως και συμπληρώσεως της νομοθεσίας «περί αποδημίας και απλουστεύσεως της διαδικασίας εκδόσεως διαβατηρίων». Έννοια και είδη των διαβατηρίων Άρθρ.1.-1-2.(Καταργήθηκαν από την περίπτ. η΄ της παρ. 1 του άρθρ. 34 του Π.Δ. 417/28 Σεπτ.-6 Οκτ. 1993 (ΦΕΚ Α΄ 176, κατωτ. αριθ. 38). Διατυπώσεις και απαιτούμενα δια την έκδοσιν διαβατηρίων δικαιολογητικά Άρθρ.2.-Αι διατυπώσεις, τα απαιτούμενα δια την έκδοσιν διαβατηρίων και ταξιδιωτικών εγγράφων δικαιολογητικά, η χρονική και τοπική ισχύς τούτων, ο τύπος και το σχήμα αυτών ως και πάσα αναγκαία λεπτομέρεια δια την εφαρμογήν του παρόντος, καθορίζονται δια Προεδρικών Διαταγμάτων εκδιδομένων προτάσει του Υπουργού Εσωτερικών. Αφαίρεσις διαβατηρίων Άρθρ.3.-1.Αφαίρεσις ισχύοντος διαβατηρίου δεν επιτρέπεται. Κατ’ εξαίρεσιν δύναται να αφαιρήται ισχύον διαβατήριον, εάν δια τον κάτοχον αυτού εξεδόθη απόφασις απαγορεύσεως εξόδου εκ της χώρας. 2.Η αφαίρεσις ενεργείται υπό των αρμοδίων δια την έκδοσιν ή θεώρησιν διαβατηρίων διοικητικών και αστυνομικών Αρχών ως και των Ελληνικών Προξενικών Αρχών. Καταργούμεναι διατάξεις Άρθρ.4.-Από της ενάρξεως ισχύος του παρόντος καταργούνται αι διατάξεις: α)του άρθρ. 93 παρ. 1 του Ν.Δ. 720/1970 «περί Στρατολογίας» ως τούτο αντικατεστάθη δια του άρθρ. 6 του Νόμ. 160/1975 «περί αντικαταστάσεως διατάξεών τινων του Ν.Δ. 720/1970 «περί Στρατολογίας» και του Νόμ. 4/1975 «περί στρατολογικής τακτοποιήσεως κατηγοριών τινων στρατευσίμων και περί ρυθμίσεως στρατολογικών τινων ζητημάτων», αι προβλέπουσαι την έκδοσιν ή ανανέωσιν διαβατηρίων παρά των προς τούτο αρμοδίων Αρχών, βάσει του πιστοποιητικού Στρατολογικής καταστάσεως ή ετέρου αποδεικτικού στοιχείου, β)του άρθρ. 9 παρ. 2 του Νόμ. 2097/1952 «περί ρυθμίσεως ειδικών τινων περιπτώσεων εφαρμογής του νόμου περί εισπράξεως δημοσίων εσόδων και άλλων τινών διατάξεων» αι προβλέπουσαι τη δι’ αποφάσεων του Υπουργού Οικονομικών επιβολήν περιορισμών και απαγορεύσεων εναντίον των μη εκπληρωσάντων τας προς το Δημόσιον φορολογικάς των υποχρεώσεις, αναγομένας εις την μετάβασιν τούτων εις το εξωτερικόν, γ)του άρθρ. 1 του από 3.10.1956 Β.Δ. «περί απαγορεύσεως της αποδημίας εις τας χώρας Μέσης Ανατολής και Βορείου Αφρικής καλλιτεχνών κλπ.», δ)του άρθρ. 1 παρ. 1 του Νόμ. 4756/1930 «περί τροποποιήσεως των περί αποδημίας και μεταναστεύσεως και «περί διαβατηρίων Νόμων» και ε)του άρθρ. 10 του Ν.Δ. της 7ης Οκτ. 1925 «περί διαβατηρίων και της υπηρεσίας αυτών» και πάσα άλλη διάταξις αντικειμένη εις τον παρόντα νόμον. Έναρξις ισχύος Άρθρ.5.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 